Document ID: 32007R1540

REGULAMENTUL (CE) NR. 1540/2007 AL COMISIEI
din 20 decembrie 2007
de stabilire a coeficienților aplicabili cerealelor sub formă de Irish whiskey pentru perioada 2007/2008
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (1),
având în vedere Regulamentul (CE) nr. 1670/2006 al Comisiei din 10 noiembrie 2006 de stabilire a anumitor norme de aplicare a Regulamentului (CE) nr. 1784/2003 al Consiliului în ceea ce privește stabilirea și acordarea de restituiri adaptate pentru cerealele exportate sub forma anumitor băuturi spirtoase (2), în special articolul 5,
întrucât:
(1)
Articolul 4 alineatul (1) din Regulamentul (CE) nr. 1670/2006 prevede că acele cantități de cereale pentru care se acordă restituirea sunt cantitățile de cereale puse sub control și distilate, cărora li se aplică un coeficient stabilit anual pentru fiecare stat membru în cauză. Acest coeficient exprimă raportul existent între cantitățile totale exportate și cantitățile totale comercializate din băutura spirtoasă respectivă, pe baza tendinței constatate în evoluția acestor cantități pe parcursul numărului de ani corespunzător perioadei medii de maturare a băuturii spirtoase în cauză.
(2)
Pe baza informațiilor furnizate de Irlanda și privind perioada cuprinsă între 1 ianuarie și 31 decembrie 2006, respectiva perioadă de maturare era de cinci ani pentru Irish whiskey în 2006.
(3)
Prin urmare, ar trebui stabiliți coeficienții pentru perioada cuprinsă între 1 octombrie 2007 și 30 septembrie 2008.
(4)
Articolul 10 din Protocolul 3 la Acordul privind Spațiul Economic European exclude acordarea de restituiri la exportul în Liechtenstein, Islanda și Norvegia. Pe lângă aceasta, Comunitatea a încheiat cu anumite țări terțe acorduri care conțin eliminarea restituirilor la export. Prin urmare, ar trebui, în temeiul articolului 7 alineatul (2) din Regulamentul (CE) nr. 1670/2006, să se țină seama de acestea la calculul coeficienților pentru perioada 2007/2008,
ADOPTĂ PREZENTUL REGULAMENT:
Articolul 1
În anexa la prezentul regulament se stabilesc coeficienții prevăzuți la articolul 4 din Regulamentul (CE) nr. 1670/2006, aplicabili cerealelor folosite în Irlanda pentru fabricarea de Irish whiskey, pentru perioada cuprinsă între 1 octombrie 2007 și 30 septembrie 2008.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 octombrie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 decembrie 2007.

Labels: 3
18
17
19